78

ISIGIDIMI SAMAXOSA, OCTOBER 1, 1887.

MARTHA XAKA.

Kwa-Gqumahashe ngomhla we 10th ku September lo ngomgqibelo e Caweni ngokuhlwa, kubube u “ Martha Kaka” wayesifa yintloko yamqala emini ngolwe Sihlanu wangenwa nangumqala. Zatsho azampa xesha ezonto kwasa ebuba ngom-Gqibelo, Ngolwe Sihlanu kusasa way’efunda kunye nabanye esikolweni. Ko, u Martha waqala ku Mr. John Msikinya ukufunda nakuba ebesemncinane engekazinto. Ukuqinisela ukufunda waqala ku Mr. Candlish Bokwe kwada kweza ku Mr. Max S. Nbila. Mna (Robert Fini) ndaqala ukumfundisa nge 3rd April 1883. Ke, ndamfumana ekwi Standard I. nge 1883, waza wapumelela kwi Standard III. nge 1884, waza nge 1885 aka- pumelela kwi Standard IV. awayelingwe kuso yi *Inspector.* Isizatu sokuba angapumeleli kungokuba wake akabiko esikolweni inyanga ezintatu, wayeye kubona isihlobo sake e Bayi akabinako ke ukululungisela kakuhle uviwo Iwe Inspector Iwe 1885. Nge 1886 wapumelela i Standard IV. Wapumelela yedwa kubantwana awayengene nabo. Samncwaba ke u Martha nge Cawa, 11th September 1887 emva kwedinala. Lalikulu incwaba lake, Iwaluninzi usapo olumpelekayo, Iwalumalunga na 80, usapo lodwa. Abantu abakulu bodwa bengapezulu kakulu kwi 100. Kweza nolwase Dyamala nolwakwa Ntsela, olwatelela kolo Iwakwa Gqumahashe.

Lentombi ke ishiye usizi olukulu kusapo Iwesikolo sakwa Gqumahashe ngenxa yokububa kwayo ngebaqo, lungakange luye kuyilunguza isagula. Kupela Iweva sekusitiwa ibubile belungevanga ukuba iyafa. Lwatsho kakubi ngesililo esingenakunyamezeleka encwabeni lika Martha. Nangoku kusafumane kwasisizungu esikuleni ngenxa yokuba lo Martha ibiyona ntloko nenqata lesikula sakwa Gqumahashe. Kuseloko asinakunceda kuba kwe- nziwe ngu Sombawo owenza ngobulumko nokuqonda.

U-Martha, ngexesha ebendimfundisa ndamfumana etanda isikula, etanda izifundo zake, enyamekele ukunga angayiqonda kakuhle into ayifundiswa yi teacher, enomonde wokufuna ingqondo, enganxami, ecokisa ukwenza izinto.

Ubetanda abanye abantwana besikula enento eninzi yabantwana ehlala ingungele kuye ngexesha esingekangeni isikolo, etanda abantwana abancinane enobubele obebude babarolela kuye abanye abantwana. Akazange aziswe ngesiposo sokufeketa ngabanye abantwana, ngokubabeta nangokulwa. Akazange ohlwaywe ndim ngezoziposo. Enye into ebekwazi kakuhle ukuzipata esikolweni, ekwazi ukubeka i teacher zake, engumzekelo omhle esikuleni kolunye usapo. Sahlukene, nayenje silahlekiwe tina lelolu- ngu lesikula setu. Lo Martha ube ngumfuni (an enquirer) ubube ebenjalo. Kodwa ke sinokutsho ukuti ugodukile kuba ebefuna i Nkosi yake. Wafa engumfuni, ngoko uyifumene i Nkosi yake, kuba iti ofunayo uyakufumana onqonqozayo wovulelwa- U-Martha ke ufele kwelotemba.

Iminyaka ka Martha ib’ilishumi elinesitandatu ezelwe. Wazalelwa apa ebubele kwalapa nje. Ubefunda apa ngalo lonke eloxesha. Lo Martha ubeseleluncedo kwisikula sakwa Gqumahashe, ngokuncedisa ekufundiseni maxa kuxakekileyo. Akabanga nanteto ekububeni kwake, kuba isifo asimpanga tuba, sambamba ngomqala kakulu. Yonke into engumntu yenzakele, kwakunye nabakulu ngenxa yokububa kuka Martha. Wenzakele umzi wakwa Gqumahashe. Nditi ke lusapo Iwendawo ngendawo, fu- ndani, nitabate esisimilo sika Martha nditetileyo ngaso, sokuzipata kwake nokuquba umsebenzi wake. Singumze- kelo oyimfundo entle. Ndiyapela ke apo, yamkelani lombiko zihlobo. Ukufa kungena ngengangqu, kufuna ababukwayo akuketi, kubadibanisa nabadeliweyo. Masi- tabate ikaka lokolo, sife nalo.

Robert Fini (Teacher.)

Gqumahashe Mission School,

21st September 1887.

1NTOMBI KA BONANI.

Kuko nenye intombazana yakwa Gaga ebube kwangesiqupe esinjalo kwanje ngale yakwa Gqumahashe. Nayo ib’ikwa yintombazana yesikula. lbube ingongiwanga ukuxe zincame nentliziyo zezihlobo nabazali. Nayo ibube kwaku September nge 11th kanye. Kwati kuba umfundisi u Rev. P. J. Mzimba wayengekabiko ekaya kuseloko wayeye kuncwaba unina, kwasekucelwa u Rev. W. W. Gqoba ukuba ake ancede kwesosituba. Kwalusizi kunene kweloncwaba. Abako namaqaba alunge kwelocala inxenye.

UMTSHATO OMHLE.

[IVELA KU MAQANDEKA.]

Kuke kwako umtshato omhle umkulu kunene e Tyume lika Sikunyana, inkosi yasema Beleni. Kwenda intombi yalonkosi isendela kwinto ka Zibi, inkosana yasema Hlubini. Batshatiswa ngu Rev. J. Read omdala. Kwatshatwa nge 6th ka September, abantu ababeko kulomtshato babe kumakulu asixenxe sekundawonye nabamhlope namaqaba. Kuvakala ukuba babengapezulu wakuba sel’uye e Ncwazi kulosoka.

UBUHLE BOMTSHATO.

Indlu yetyalike neyomtshato, zazihonjiswe kunene ngu Miss- Brown, umfundisikazi wentsapo wakona. Umtshakazi waye nxitywe kakuhle kwakunye nabapahlikazi, kwakukwanjalo ku myeni nabapeleki bake.

Kwaqalwa ngenkonzwana emfutshane emnandi, yazala indlu yetyalike, bade bamoqolo ngapandle, sekundawonye namaqaba. Akubangako buqeleqele ekunxibeni. Akubangako kudlongozela nasekuhambeni kwabo bantu babetshata, Wazola wabekeka kunene, wabonakala ukuba ngowasesikolweni esikude nedolopu. Akubangako zipiti-piti. Akubangako lunxilo kanye. Akuzange kubeko nemirungwane eza inxule onodyuwana. Ukudla okungako andizange ndikubone kweminye imitshato.

UKUNGABINASIHLE KUKA MISS BROWN.

Bambalwa abamhlope abazinikele ngoluhlobo kubantu abantsundu. Kusuke kwakumbuleka abambalwa abangasekoyo, abake bazinikela kangaka ekuncediseni uhlanga oluntsundu, abanje ngo Misses Ogilive, Harding, Bead, Waterston, njalo-njalo. Wonke umsebenzi wokukonza abantwenyana nabayeni kwakunye nabafundisi kwanabamhlope ababeko ngalomini wawungowake, kwade kwahlwa emi.

Bambalw’abanjalo kuzizw’ezimini Abafel’ontsundu, umntu wasemzini Bohlang’olumhlope Iwapesha kwamanzi. Se’bafa bapela, basing’emafini.

Abake banjalo, bazenz’ityeneba,

Kumzi wakowabo. Baba ngamakeswa. Baba’zihoyana. Batiywa, bagxekwa. Nazihlobo zabo, ezasegazini.

Bangoqelazana, kumhlambi wak’wabo Baninwa ngenteto baba ngamanxaxo. Bequtywa lutando olungaketiyo, Zintlanga, mabala, zindidi, nanteto. Bazizo incwadi ezipilileyo Banik’isihomo nodumo nozuko Ku Nyange-lemihla oyen’uli NDULO. Ngalomizekelo yemfundiso yabo.

 IMBALI YAMA XOSA.

[W. W. G.]

UMKONDO WASEMA GQUNUKWEBENI.

Intshayelelo mandenjenje ngayo—Lomzi wase Mandluntsha noko ndizakwenza amabala engwe nje ngawo, andikayazi tsololo imbali yawo, ngokukodwa malunga nalandawo yayibuzwa ku Rev. C. Pamla ngu Fun’ukuqonda, kwi *Sigidimi* esidluleyo. Lendawo ka Gqunukwebe asikuko nokuxaka. Ide igqibele ukuxaka xa ababalisi bapambeneyo nabo ngayo, abanye bamenza unyana ka Kwane, baze abanye bamenze u Koko nendulo lalomzi wasema Ndluntsha kuba besiti no Debe uyise bo Lungana ukwa yinkosana yasema Gqunukwebeni kakade kwasendaleni, uze uti wakufun’ukumlanda lo Gqunukwebe isuke ibe yinkohla, kungabiko mntu umaziyo into awayeyiyo.

IMBALI.

Yenjenje ke intwana endisenayo okwangoku—Kutiwa u Lungana unyana omcinane ka Debe, wazimela kowabo ema-Gqunukwebeni weza kukonza kulendlu ka Tshawe ngemini zika Tshiwo. Wafika wamkelwa ke, wabusa, wanobupakati kwaku Tshiwo apo. Ufike wazekelwa umfazi yinkosi yake engu Tshiwo waza wazala u Kwane, oyintanga ka Rarabe, ababe sutu nye nasekwalukeni, ekuvakala namadabi okulwa kwabo bobabini, waza wati kuba u Palo ubesika kunene abantu, waba lelinye lamagosa anikelwa abantu abangamagqwira ukuba basikwe. Kutiwa kute ngelixa u Palo eb’esel’ ese-Nxaruni apa, kwafika abantu abasuswa ngu Gcaleka, ukuza kuhlaba umkosi ku Palo no